જીએસટી ફુલપ્રૂફ કાયદો છે અને કરચોરો કાળો કારોબાર કરી નહીં શકે તેવી વાતો પોકળ સાબિત થઇ છે, કારણ કે ખરીદ વેચાણ કર્યા વિના બોગસ બિલોને જીએસટી વિભાગમાં રજૂ કરીને કેશ ક્રેડિટ મેળવાઇ રહી હોવાના કિસ્સાઓ સમયાંતરે સામે આવી રહ્યા છે. સરકારને ચૂનો ચોપડવાની કેટલીક મોડસ ઓપરેન્ડી પ્રવર્તમાન સમયે સક્રિય થઇ છે. હજુ ગયા અઠવાડિયે ગુજરાતમાં 46 જેટલી પેઢીઓએ જીએસટી ચોરી કરી હોવાના મામલે છાપા પડયા હતા.